Diari Oficial de la Generalitat Valenciana


Sumari del DOGV 7075, del 25-07-2013 (2013/7096)

Notificació del laude emés per la Junta Arbitral de Transports de València. Expedient número V-262/2012.
--------------------------------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7096


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-262/2012. [2013/7096]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Saticer, SL, que s'ha dictat laude en l'expedient de referència i, ja que no ha sigut possible la notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Sr. Ramón Escrig Moreno. Vocals: Sra. Norma Barrachina Navarro, Sr. Jaime Agramunt Font de Mora, que justifica la seua absència. Secretària-vocal: Sra. Amparo Peris Catalá. Parts. Reclamant: Tirolia Spedition GmbH, representada pel Sr. Luis Berenguer Comas. Reclamat: Saticer, SL, que no compareix a l'acte de la vista, i ha sigut citada a través del DOCV.  
A València, el dia 30 de maig de 2013, a les 11.25 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-262/2012 i es procedix a la realització de la vista oral respecte de la reclamació següent: impagament de ports. Incompareixença del demandat citat a través del DOCV.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana núm. 7022, de 13 de maig de 2013, ja que València és l'últim domicili conegut.  
Concedida la paraula a la reclamant deixa basada la seua demanda en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, un transport realitzat des de Burgbernheim (Alemanya) fins a Figueres (Espanya). No obstant això, en haver-hi un error en el lloc d'entrega així es va fer saber al portador i a continuació es va modificar la documentació corresponent perquè l'entrega es realitzara en Beziers (França), que va ser el lloc on finalment es va entregar la mercaderia. A continuació, es va presentar al cobrament la factura núm. 2369037825, de 23 de febrer de 2012, per import de 1.375,00 euros.  
Realitzades diverses gestions de cobrament sense aconseguir-ho és per això que s'interposa esta demanda. Acaba sol·licitant que, després del reconeixement previ del seu dret, es condemne la reclamada al pagament de la quantitat de 1.375,00 euros, més els interessos produïts d'acord amb l'aplicació de la Llei 3/2004.  
S'apliquen els fonaments jurídics següents:  
1. Quant a la competència territorial, referida als transports realitzats, diu l'article 31.1 del CMR: per a tots els litigis que puga donar lloc el transport regulat per este conveni, el demandant podrà elegir, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport i b) Esta situat el lloc en què el transportista es va fer càrrec de la mercaderia o el lloc designat per a l'entrega d'esta, i no es podran elegir més juridiccions que estes. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (Reial Decret 1211/90) referida al transport nacional. D'acord amb el que s'ha assenyalat s'ha d'aplicar la jurisdicció corresponent a la lletra a) de l'expressat article 31.  
  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o s'haguera d'haver iniciat la realització del servici o activitat contractat».  
No consta en la documentació probatòria aportada, que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38.  
  
3. La normativa nacional està complementada, quant als transports de caràcter internacional, pel Conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Afers Exteriors, BOE de 7 de maig de 1974, núm. 109). Contracte de Transport Internacional de mercaderies per carretera (CMR), modificat pel Protocol de 5 de juliol de 1978 a què es va adherir Espanya per Instrument de 23 de setembre de 1982 (Direcció de l'Estat) publicat en el BOE de 18 de desembre de 1982 núm. 203, que establix per a qüestions de competència el que s'ha regulat en l'article 31.1.a. No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels Estats, per la qual cosa supletòriament seran aplicables, si és el cas, el Codi de Comerç, la LOTT i el seu Reglament i la resta de normes de procediment i general aplicació.  
4. Atesa l'absència del vocal representant d'Empreses Carregadores, que va excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment establix que «la inassistència de qualsevol dels membres de la Junta, a excepció del president, no impedirà que es dicte el laude».  
5. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, cosa que determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Tirolia Spedition Gmbh, representada pel Sr. Luis Berenguer Comas contra Saticer, SL, per haver quedat acreditat que es van realitzar els transports demandats tal com s'havia contractat, la qual cosa dóna un dret de cobrament a la reclamant.  
  
Per tot això Saticer, SL, haurà d'abonar a Tirolia Spedition Gmbh, la quantitat de mil tres-cents setanta-cinc euros (1.375,00 euros), més els interessos produïts des de la presentació d'esta demanda (23.07.2012), fins al compliment d'este laude. El càlcul d'estos es realitzarà d'acord amb el que establix la Llei 3/2004, en el moment de l'execució del laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que establixen els articles 40 a 43, els dos inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat de 1a Instància de València, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 28 de juny de 2013.- El president de la Junta Arbitral de Transports de València: Ramón Escrig Moreno.